07/06/2011 | Administración LocalMunicipal
Culleredo
Economía, Facenda, Réxime Interior
Convocatoria e bases específicas de tres mestres de obradoiro, persoal laboral temporal, para impartir os cursos AFD

Convócanse probas selectivas para prover, con carácter de urxencia e de xeito temporal, polo sistema de concurso, tres postos de mestras/es para impartir accións formativas da programación AFD, exercicio 2011, solicitados ao abeiro da Orde da Consellería de Traballo e Benestar, do 30 de decembro de 2010 pola que se establece a convocatoria pública para a programación de accións formativas dirixidas prioritariamente ás persoas traballadoras desempregadas na Comunidade Autónoma de Galicia correspondente ao exercicio 2011, de acordo co seguinte detalle: Posto 1: Mestra/e para impartir a acción formativa da programación AFD-2011, de ebanista, de 800 horas. Posto 2: Mestra/e para impartir a acción formativa da programación AFD-2011, de empregado de oficina, de 790. Posto 3: Mestra/e para impartir a acción formativa da programación AFD-2011, de instalador electricista industrial, de 610 horas. As persoas contratadas percibirán como retribución bruta por hora lectiva ou de prácticas, incluído rateo de pagas extra as seguintes cantidades: O sistema de selección será o concurso de méritos conforme ó baremo establecido no Anexo I, máis os puntos acadados na entrevista de carácter curricular. O proceso selectivo efectuarase mediante a publicación da convocatoria e das bases da convocatoria no taboleiro de anuncios e na páxina web do Concello (www.culleredo.es), e anuncio no Boletín Oficial da Provincia. Trátase dun contrato de traballo de carácter temporal por obra o servizo determinado (a tempo parcial). A duración deste contrato será dende a súa formalización ata cumprir as horas lectivas e de prácticas de cada curso, sendo a data límite de remate e xustificación o 30 de novembro de 2011. Para ser admitidos no proceso selectivo, os aspirantes terán que reunir no día de finalización do prazo de presentación de solicitudes, os seguintes requisitos: 3.1. Nacionalidade. Cúmprese este requisito nos seguintes casos: a) Ser español. b) Ser nacional dalgún dos demais Estados membros da Unión Europea ou nacional dalgún Estado ó que en virtude dos Tratados Internacionais celebrados pola Unión Europa e ratificados por España sexa de aplicación a libre circulación de traballadores. c) Tamén poderán participar, calquera que sexa a súa nacionalidade, o cónxuxe dos españois e dos nacionais dalgún dos demais Estados Membros da Unión Europea, e, cando así o prevexa o correspondente Tratado, o dos nacionais dalgún Estado ó que en virtude dos Tratados Internacionais celebrados pola Unión Europa e ratificados por España sexa de aplicación a libre circulación de traballadores, sempre que non estean separados de dereito. Así mesmo, coas mesmas condicións, poderán participar os seus descendentes e os do seu cónxuxe, menores de vinteún anos ou maiores de dita idade que viva a súas expensas. d) Así mesmo poderán participar os que non estando incluídos nos parágrafos anteriores se encontren en España en situación de legalidade, sendo titulares dun documento que lles habilite a residir e a poder acceder sen limitacións ó mercado laboral. En consecuencia, poderán participar os que se encontren en situación de residencia permanente, os que se encontren en situación de autorización para residir e traballar, así como os refuxiados.3.2. Capacidade legal: Ter capacidade para contratar a prestación do seu traballo, de acordo co previsto no artigo 7 do Estatuto dos Traballadores.3.3. Capacitacion profesional: Estar en posesión ou en condicións de obter unha titulación universitaria relacionada coa área profesional do curso, ou ter unha experiencia profesional na materia obxecto do curso, mínima de cinco anos. No caso de titulacións obtidas no estranxeiro terase que estar en posesión da credencial que acredita a súa homologación.3.4. Experiencia profesional: Acreditar unha experiencia laboral mínima de tres anos nunha ocupación relacionada cos cursos.3.5. Nivel pedagóxico. Acreditar ter formación metodolóxica ou experiencia docente. A formación metodolóxica acreditárase coa xustificación de ter recibido algún curso de metodoloxía didáctica, e a experiencia docente se acreditará co certificado de impartición de, polo menos 150 horas formativas.3.6. Capacidade funcional: Non padecer enfermidade nin estar afectado por limitación física ou psíquica incompatible co desempeño das correspondentes funcións.3.7. Habilitación: Non ter sido separado, mediante expediente disciplinario, do servizo de calquera das Administración Públicas, nin atoparse inhabilitado para o desempeño das funcións públicas.4.1. Os interesados en tomar parte neste proceso selectivo terán que facelo constar en instancia, segundo o modelo do Anexo II, que será facilitada nas dependencias municipais, na que manifeste que reúne todos e cada un dos requisitos esixidos na base cuarta. Á instancia achegarase a documentación seguinte: 1. Fotocopia do documento nacional de identidade ou acreditación do requisito de nacionalidade.2. Fotocopia do título ou acreditación do requisito de capacidade profesional.3. Relación dos méritos que se acrediten, por cada un dos apartados de que conste o concurso.4. Orixinal ou fotocopia compulsada da documentación acreditativa dos méritos que se posúan. No concurso non se terán en conta os documentos que non queden debidamente acreditados dentro do prazo de presentación de instancias.4.2. O prazo para a presentación das solicitudes será de cinco días hábiles, desde o seguinte ao da publicación do anuncio de convocatoria no Boletín Oficial da Provincia.4.3. A presentación de solicitudes poderá realizarse no Rexistro xeral do Concello de Culleredo ou en calquera das formas establecidas no artigo 38 da Lei 30/1992, de 26 de novembro, de réxime xurídico das administracións públicas e do procedemento administrativo común. O horario do Rexistro xeral do Concello de Culleredo é de 09:00 a 14:00 horas de luns a venres e de 09:00 a 13:00 horas os sábados.4.4. Dada o carácter urxente da convocatoria, e para evitar posibles prexuizos para o solicitante, a presentación das instancias por calquera outro medio distinto ao da presentación no Rexistro xeral do Concello de Culleredo, pode ser comunicada vía fax (número 981 – 677646). 5.1. Lista provisional. Unha vez que remate o prazo de presentación de instancias, o alcalde ou concelleiro delegado ditará resolución na que se declarará aprobada a lista provisional dos aspirantes admitidos e excluídos, con indicación das causas de exclusión, de ser o caso. Esta resolución publicarase no taboleiro de anuncios e na páxina web do Concello (www.culleredo.es). 5.2. Prazo reclamacións. Os aspirantes non admitidos disporán dun prazo de 3 días hábiles, contados desde o seguinte ao da publicación da lista provisional de admitidos e excluídos no taboleiro de anuncios e na páxina web do Concello (www.culleredo.es), co fin de emendar o defecto que motivara a súa non admisión.5.3. Lista definitiva. Unha vez que remate o prazo de reclamacións, o alcalde ou concelleiro delegado ditará resolución na que se aprobará a lista definitiva de aspirantes admitidos e excluídos. Esta resolución publicarase no taboleiro de anuncios e na páxina web do Concello (www.culleredo.es). 6.1. A Comisión de Avaliación estará integrada polas seguintes persoas: Presidente: Carlos Traviesas Sampedro (Suplente: Carlos Fernández Puyol) Vocais: Ana Gloria García Alonso, Pablo Bouza Suárez, José Luís Vizcaíno Martínez (Suplentes: Sandra García Uzal, Carmen Veira Baldomir; Carmen Fernández Rios) Secretaria: Belia Vellón López (Suplente: Luz Pedreira González). 6.2. Os membros da Comisión de Avaliación terán que absterse de intervir, notificándoo ao Alcalde, cando concorran neles circunstancias das previstas no artigo 28 da Lei de Réxime Xurídico das Administracións Públicas e do Procedemento Administrativo Común ou si tiveran realizado tarefas de preparación de aspirantes a probas selectivas nos cinco anos anteriores á publicación desta convocatoria. O alcalde poderá solicitar dos membros da Comisión declaración expresa de non atoparse incursos nas circunstancias previstas no artigo 28 Lei de Réxime Xurídico das Administracións Públicas e do Procedemento Administrativo Común. Asimesmo, os aspirantes poderán recusar aos membros da Comisión de Avaliación cando concorran as circunstancias previstas na presente base.6.3. Para a válida constitución da Comisión, aos efectos de celebración de sesións, deliberacións e toma de acordos, se requirirá a presencia do Presidente e do Secretario, ou, se é o caso, dos que os substitúan, e a metade polo menos dos seus membros, titulares ou suplentes.6.4. A Comisión resolverá todas as dúbidas que ponderan xurdir na aplicación destas normas, así como o que se deba facer nos casos non previstos. O procedemento de actuación da Comisión axustarase en todo momento ao disposto na Lei de Réxime Xurídico das Administracións Públicas e do Procedemento Administrativo Común.6.5. A Comisión poderá propoñer a incorporación, aos seus traballos, de asesores especialistas, limitándose ditos asesores a prestar a súa colaboración nas súas especialidades técnicas. A designación de tales asesores efectuarase polo Alcalde ou concelleiro delegado.7.1. O proceso selectivo estimarase sobre un total de 11,25 puntos e consistirá nunha valoración dos méritos achegados e unha entrevista curricular. A puntuación final do proceso estará determinada pola suma total das puntuacións obtidas na fase concurso e na entrevista. No caso de producirse empate na puntuación final, resolverase a favor dos aspirantes que acaden a maior puntuación nos méritos do concurso. De persistir o empate, resolverase a favor dos aspirante que acrediten maior experiencia profesional. E de continuar o empate, os que acrediten unha maior puntuación nos cursos realizados.7.2. O presidente da Comisión de Avaliación enviará copias certificadas da lista de aspirantes coa suma da correspondente valoración de méritos e da entrevista ao Sr. Alcalde-Presidente do Concello de Culleredo. No caso de que a Delegación da Consellería de Traballo mostrase algunha disconformidade respecto do currículo dos candidatos seleccionados, estes non poderán ser contratados. Si se da o caso se proporá como candidato o que obtivese a maior puntuación despois do primeiro candidato proposto.7.3. En ningún caso a Comisión de Avaliación poderá aprobar, nin declarar que teña superado o proceso selectivo, un número superior de aspirantes ao de prazas convocadas. Calquera proposta de aprobados que contraveña o establecido nesta norma será nula de pleno dereito.7.4. Na acta da derradeira sesión, incluirase unha relación dos aspirantes que tendo superado o proceso selectivo, se é o caso, non tiveran sido incluídos na lista proposta de contratación, co fin de poder, se así se estima, ser contratados eventualmente, para cubrir ausencias por licencias regulamentarias, necesidades de servizo ou no caso de que os postos que se convocan quedan baleiros co límite temporal establecido.8.1. Por orde do Sr. Alcalde, elevarase a definitiva a proposta da Comisión de Avaliación do aspirante coa mellor puntuación. O candidato seleccionado terá que presentar no Concello de Culleredo, dentro dos tres días hábiles a partir da publicación da lista co resultado do proceso, para poder ser contratado como persoal laboral temporal, os seguintes documentos: a) Orixinal ou fotocopia compulsada acreditativa do cumprimento dos requisitos de nacionalidade, capacidade profesional, experiencia profesional e nivel pedagóxico. b) Certificado médico oficial, no que se acredite non estar afectado por limitación física ou psíquica que sexa incompatible co desempeño das funcións do posto. c) Declaración baixo a súa responsabilidade de non ter sido separado, mediante expediente disciplinario, do servizo de calquera das Administración Públicas, nin atoparse inhabilitado para o desempeño das funcións públicas. 8.2. Se non se presentase a documentación ou do exame da mesma se observase que se carece dalgún dos requisitos sinalados na base cuarta, non poderá procederse a súa contratación e quedarán anuladas a súas actuacións, sen prexuízo da responsabilidade en que tiveran incorrido por falsidade na solicitude inicial. A presente convocatoria e cantos actos administrativos se deriven dela e da actuación da Comisión de Avaliación poderán ser impugnados nos casos e na forma establecidos pola Lei de Réxime Xurídico das Administracións Públicas e do Procedemento Administrativo Común. Valoraranse neste apartado as titulacións distintas ás esixidas como requisito na base 3, e que teñan relación co curso a impartir. Licenciatura relacionada co curso a impartir: 1 punto Diplomatura relacionada co curso a impartir: 0.50 puntos Título de técnico especialista da rama correspondente, ou o seu equivalente: 0.25 puntos Neste apartado se valorará a experiencia profesional no exercicio da profesión que supere a esixida na base cuarta (tres anos para os que presenten a titulación esixida, e 5 anos para os que aleguen capacitación profesional equivalente), e a experiencia docente superior ás 150 horas formativas esixidas como requisito na base 4.1.5. -Experiencia profesional no exercicio da profesión: cada mes 0,05 puntos ata un máximo de 1 punto. -Experiencia profesional no ámbito específico da formación relacionada coa rama profesional do curso de formación ocupacional a impartir: cada 50 horas 0,25 puntos, ata un máximo de 4,5 puntos. Cursos impartidos por centros oficiais ou homologados de formación ou perfeccionamento relacionados coas funcións do posto (funcións docentes e relacionadas coa rama profesional a impartir) valoraranse como segue: Cursos de 10 a 49 horas lectivas: 0,10 por cada curso. Cursos de 50 horas ou mais horas lectivas: 0,20 por cada curso. Curso de Formador de formadores ou metodoloxía didáctica: 0,50 puntos. Non se valorará o curso de metodoloxía didáctica alegado como requisito na base 4.1.5. A puntación máxima que se pode acadar no apartado de cursos é de 2 puntos. Realizarase unha entrevista curricular que consistirá nunha análise dos méritos específicos adecuados ás carácterísticas do posto de acordo co previsto na convocatoria, pudendo estenderse á comprobación dos méritos alegados no currículum. A puntuación a acadar neste apartado non poderá ser superior a 2 puntos. As entrevistas terán lugar no Centro Municipal de Formación e Emprego “Pablo Picasso”. Posto Primeiro Apelido Segundo Apelido Nome D. N. I. Sexo  Varón /  Muller Data de nacemento Lugar de nacemento Nacionalidade Enderezo Código postal Localidade Teléfono e-mail  Fotocopia do documento nacional de identidade ou acreditación do requisito de nacionalidade.  Fotocopia do título ou acreditación do requisito de capacidade profesional.  Relación dos méritos que se posúen, por cada un dos apartados de que consta o concurso.  Orixinal ou fotocopia compulsada da documentación acreditativa dos méritos que se posúen A persoa abaixo asinante solicita ser admitida no proceso selectivo ao que se refire a presente instancia e DECLARA que son certos os datos consignados nela, e que reúne todos e cada un dos requisitos esixidos nesta convocatoria, comprometéndose a probar documentalmente tódolos datos que figuran nesta solicitude. O solicitante autoriza ao uso dos datos consignados nesta instancia aos efectos previstos nas bases da convocatoria das probas selectivas. Culleredo, de de SR. ALCALDE CONCELLO DE CULLEREDO. Culleredo, 30 de maio de 2011. O alcalde Julio Sacristán de Diego